भलिबलमा भारतसँग नेपालको कडा प्रतिस्पर्धा
१९औं एसियाली खेलकुदको महिला भलिबलको क्लासिफिकेसन खेलमा बुधबार नेपाली टोली छिमेकी भारतसँग ३–१ ले पराजित भएको छ ।
हाङचउ — १९औं एसियाली खेलकुदको महिला भलिबलको क्लासिफिकेसन खेलमा बुधबार नेपाली टोली छिमेकी भारतसँग ३–१ ले पराजित भएको छ ।हाङझाव नर्मल युनिभर्सिटी जिम्न्याजियमा नेपाललले कडा चुनौती पेस गर्नुका बावजुद खेल २५–३३, २६–२८, २५–२३, २५–१७ को सेटमा गुमाएको थियो ।नेपाल प्रतियोगिताबाट बाहिरिए पनि शीर्ष आठबाहेकका बाँकी स्थान छुट्याउने भएकाले नेपाली महिला टोलीले अरू खेल खेल्ने मौका पाएको हो । समूह चरणको खेलमा नेपाल भियतनाम र दक्षिण कोरियासँग समान ३–० को सोझो सेटमा हारेको थियो ।भारतसँग पराजित भएपछि नेपालले ९ देखि १२ औं स्थानको क्लासिफिकेसनका लागि अझै दुई खेल खेल्न पाउनेछ । नेपालले अर्को खेल हङकङसँग खेल्नेछ । हङकङलाई पराजित गरेमा नेपालले नवौं स्थानका लागि खेल्ने छ । नेपाल पराजित भएमा ११ औं स्थानका लागि खेल्ने मौका पाउने छ ।रसिला रोकिइन्ब्याडमिन्टनको महिला सिंगल्समा नेपालकी रसिला महर्जन प्रिक्वाटरफाइनलमा रोकिएकी छन् । चीनकी विन्जियो हेले नेपालकी रसिला महर्जनलाई २१–०, २१–४ को सोझो सेटमा पराजित गरिन् । रसिलाले मंगलबार मंगोलियाकी म्यागमार्टसिन गान्बटारलाई २१–४, २१–७ को सोझो सेटमा हराएर प्रिक्वाटरफाइनलमा स्थान सुरक्षित गरेकी थिइन् ।मिक्स डबल्स र पुरुष डबल्समा पनि नेपाली खेलाडी पराजित भएका छन् । मिक्स डबल्समा चीनका सिवेइजेङ र याचिङ हुवाङको जोडीले नेपालका विष्णु कटुवाल र नङसल तामाङको जोडीलाई २१–४, २१–७ को सोझो सेटमा हरायो । पुरुष डबल्समा सिंगापुरका जी जू नेको जोडीले नेपालका जीवन आचार्य र विष्णु कटुवालको जोडीमाथि २१–१, २१–४ को जित दर्ता गर्‍यो ।